**POSTUPCI NABAVE ZA OSOBE KOJE NISU OBVEZNICI**

**ZAKONA O JAVNOJ NABAVI (NOJN)**

**POZIV NA DOSTAVU PONUDA**

**Naziv nabave:** Nabava usluga u sklopu projekta “Fansomnia” poduzeća Credo Exto j.d.o.o.

Evidencijski broj nabave: 1/21

**Zagreb, travanj, 2021.**

SADRŽAJ:

[1. OPĆI PODACI 1](#_Toc68717080)

[1.1. Podaci o naručitelju (NOJN) 1](#_Toc68717081)

[1.2. Temelj za provedbu nabave 1](#_Toc68717082)

[1.3. Popis povezanih subjekata s kojima je Naručitelj u sukobu interesa: 2](#_Toc68717083)

[1.4. Vrsta postupka nabave i vrsta ugovora: 2](#_Toc68717084)

[1.5. Evidencijski broj nabave 2](#_Toc68717085)

[1.6. Objašnjenja i izmjene Poziva na dostavu ponuda 2](#_Toc68717086)

[2. PODACI O PREDMETU NABAVE 3](#_Toc68717087)

[2.1. Predmet nabave 3](#_Toc68717088)

[2.2. Opis predmeta nabave 3](#_Toc68717089)

[2.3 Opis trenutnog stanja 4](#_Toc68717090)

[2.4. Tehničke specifikacije 4](#_Toc68717091)

[2.5. Količina predmeta nabave 4](#_Toc68717092)

[2.6. Mjesto isporuke predmeta nabave 5](#_Toc68717093)

[2.7. Rok isporuke predmeta nabave 5](#_Toc68717094)

[3. OBVEZNI RAZLOZI ISKLJUČENJA PONUDITELJA 5](#_Toc68717095)

[3.1. Razlozi za obvezno isključenje Ponuditelja iz postupka ukoliko: 5](#_Toc68717096)

[3.2. Nepostojanje razloga za isključenje 6](#_Toc68717097)

[4. ODREDBE O SPOSOBNOSTI PONUDITELJA I UVJETI SPOSOBNOSTI PONUDITELJA 7](#_Toc68717098)

[4.1. Pravna i poslovna sposobnost 7](#_Toc68717099)

[4.2. Tehnička i stručna sposobnost 7](#_Toc68717100)

[4.2.1. Minimalna tehnička i stručna sposobnost 7](#_Toc68717101)

[4.3 Odredbe koje se odnose na zajednicu ponuditelja 11](#_Toc68717102)

[4.4. Odredbe koje se odnose na podizvoditelje 11](#_Toc68717103)

[5. PODACI O PONUDI 12](#_Toc68717104)

[5.1. Sadržaj i način izrade ponude 12](#_Toc68717105)

[5.2. Pravila dostave dokumenata 13](#_Toc68717106)

[5.3. Način određivanja cijene ponude 13](#_Toc68717107)

[5.4. Alternativne ponude 13](#_Toc68717108)

[5.5. Izmjene ponude 14](#_Toc68717109)

[5.6. Odustajanje od ponude 14](#_Toc68717110)

[6. ROK ZA DOSTAVU PONUDA 14](#_Toc68717111)

[7. KRITERIJ ZA ODABIR PONUDE 14](#_Toc68717112)

[8. JEZIK I PISMO PONUDE 15](#_Toc68717113)

[9. ROK VALJANOSTI PONUDE 15](#_Toc68717114)

[10. PREGLED I OCJENA PONUDA 15](#_Toc68717115)

[11. POJAŠNJENJE I UPOTPUNJAVANJE PONUDA 15](#_Toc68717116)

[12. ODLUKA O ODABIRU ILI PONIŠTENJU NATJEČAJA 16](#_Toc68717117)

[12.1. Razlozi za isključenje 16](#_Toc68717118)

[12.2. Odluka o poništenju natječaja 17](#_Toc68717119)

[12.3. Odluka o odabiru najbolje ponude 18](#_Toc68717120)

[13. ROK, NAČIN I UVJETI PLAĆANJA 18](#_Toc68717121)

[14. PREDSTAVKA 18](#_Toc68717122)

[15. PRILOZI 19](#_Toc68717123)

# 1. OPĆI PODACI

## 1.1. Podaci o naručitelju (NOJN)

Naziv Naručitelja: Credo Exto j.d.o.o.

Sjedište Naručitelja: Topolovečka 3/A

OIB Naručitelja: 22056839107

Kontakt osoba Naručitelja: Josip Gudelj

Elektronička pošta: credoexto@gmail.com

Komunikacija između Naručitelja i Ponuditelja će se obavljati isključivo u pisanom obliku putem elektroničke pošte i internetske stranice Naručitelja.

Ime i prezime osobe za komunikaciju s Ponuditeljima: Josip Gudelj

Adresa elektroničke pošte: credoexto@gmail.com

## 1.2. Temelj za provedbu nabave

Nabava se provodi temeljem Ugovora o dodjeli bespovratnih sredstava za projekte koji se financiraju iz Europskih strukturnih i investicijskih fondova u financijskom razdoblju 2014-2020 za provedbu projekta „Fansomnia” poduzeća Credo Exto j.d.o.o. „broj Ugovora: **KK.03.2.2.04.0217** i “Postupku nabave za neobveznike zakona o javnoj nabavi“(verzija 6.0) Poziva “INOVACIJE NOVOOSNOVANIH MSP-ova” koji je dostupan na internetskoj adresi [www.strukturnifondovi.hr](http://www.strukturnifondovi.hr).

## 1.3. Popis povezanih subjekata s kojima je Naručitelj u sukobu interesa:

Naručitelj ne smije sklapati ugovore o nabavi sa sljedećim gospodarskim subjektima (u svojstvu ponuditelja, člana zajednice ponuditelja ili podizvoditelja odabranom ponuditelju):

1. FANSOMNIA d.o.o. OIB: 79490485625

## 1.4. Vrsta postupka nabave i vrsta ugovora:

Postupak nabave s obveznom objavom.

## 1.5. Evidencijski broj nabave

1/21

## 1.6. Objašnjenja i izmjene Poziva na dostavu ponuda

Zahtjev za dodatnim informacijama je pravodoban ako je dostavljen Naručitelju najkasnije tijekom četvrtog (4) dana prije dana u kojem ističe rok za dostavu ponuda. Pod uvjetom da je zahtjev dostavljen pravodobno, Naručitelj je obvezan odgovor objaviti najkasnije tijekom trećeg (3) dana prije dana u kojem istječe rok za dostavu ponuda na istim mjestima na kojima je objavljen Poziv na dostavu ponuda.

Ako iz bilo kojeg razloga odgovor nije dostavljen najkasnije tijekom trećeg dana prije dana isteka roka za dostavu ponuda, Naručitelj je dužan produljiti rok za dostavu ponuda. Produljenje roka bit će razmjerno važnosti pojašnjenja te neće biti kraće od pet kalendarskih dana.

Ako Naručitelj za vrijeme roka za dostavu ponuda mijenja dokumentaciju, osigurat će dostupnost izmjena svim zainteresiranim gospodarskim subjektima na istim mjestima (medijima) na kojima je objavljen Poziv na dostavu ponuda. Produljenje roka bit će razmjerno važnosti pojašnjenja, te neće biti kraće od pet kalendarskih dana.

Cjelokupni Poziv na dostavu ponuda s prilozima objavljena je na internetskoj stranici Europskih strukturnih i investicijskih fondova: <https://strukturnifondovi.hr/nabave-lista/>.

# 2. PODACI O PREDMETU NABAVE

## 2.1. Predmet nabave

Predmet nabave su usluge razvoja Android i iOS mobilne aplikacije u sklopu projekta "Fansomnia". Predmet nabave nije podijeljen u grupe:

U okviru predmeta nabave nabavljaju se usluge razvoja Android mobilne aplikacije Fansomnia i usluge razvoja iOS mobilne aplikacije Fansomnia, za koje Ponuditelj mora dostaviti jedinstvenu ponudu.

## 2.2. Opis predmeta nabave

U svrhu unaprjeđenja proizvoda i usluga Naručitelj želi nabaviti vanjske usluge razvoja Android i iOS mobilnih platformi za potrebe završetka mobilnih aplikacija Fansomnia. Navedena usluga zahtijeva nastavak razvoja na postojećoj Android mobilnoj aplikaciji na kojoj postoji određeni set funkcionalnosti, uz prilagodbu postojećih komponenti s ciljem veće modularnosti i skalabilnosti sustava, te kompletan razvoj arhitekture i svih funkcionalnosti na iOS mobilnoj aplikaciji.

Ponuđeno rješenje treba osigurati funkcionalnu komunikaciju sa serverom te mora zadovoljiti sve funkcionalne uvjete za nesmetan rad na Google Play i Apple Store trgovinama za mobilne aplikacije nad kojima je provedeno testiranje.

## 2.3 Opis trenutnog stanja

Mobilna native aplikacija za Android za testiranje prvih funkcionalnosti izrađena je koristeći programske jezike Kotlin. Implementirana je registracija i prijava korisnika zajedno s korisničkim sučeljem. Postavljen je side menu bar bez konkretnih podatka unutar njega. Izrađen je prikaz korisničkih profila (igrač, trener, sudac, klub, nacionalni tim) za koje je omogućena i pretraga. Izrađena je funkcionalnost praćenja navedenih korisničkih profila (Follow / Unfollow).

Razvoj iOS mobilne aplikacije kreće iz nule.

NAPOMENA: Ponuditelj je obavezan razvijati Android aplikativno rješenje primjenom više navedenih tehnologija, alata i principa razvoja kako bi se osigurala efikasna završna prilagodba postojećeg aplikativnog rješenja na Androidu uz dodatan razvoj arhitekture sustava.

Također, ponuditelj je obavezan razvijati iOS aplikativno rješenje primjenom više navedenih tehnologija, alata i principa razvoja kako bi se omogućilo funkcioniranje aplikacije po najvišim standardima i indeksima efikasnosti.

## 2.4. Tehničke specifikacije

Detaljne tehničke specifikacije predmeta nabave sadržane su u Prilozima

- Prilog 1 - Ponudbeni list I tehnicke specifikacije

Poziva na dostavu ponuda.

## 2.5. Količina predmeta nabave

Količina predmeta nabave je definirana u Prilogu 1. Količina je točna.

## 2.6. Mjesto isporuke predmeta nabave

Mjesto za isporuku predmeta nabave je sjedište Naručitelja na adresi: Topolovečka 3/A

## 2.7. Rok isporuke predmeta nabave

Sukladno terminskom planu projekta, rok isporuke počinje teći danom potpisa ugovora. Odabrani ponuditelj obvezuje se izvršiti sve ugovorne obveze iz Opisa zadatka u krajnjem roku od 120 kalendarskih dana od dana obostranog potpisa ugovora.

Ponuditelj i Naručitelj imaju pravo razmotriti produženje roka isporuke u sljedećim slučajevima:

• uslijed nastupa više sile,

• uslijed mjera predviđenih aktima javnopravnih tijela,

Pod višom silom podrazumijevaju se prirodni događaji, npr. poplave, požari, potresi, pandemije, epidemije i sl. Ponuditelj i Naručitelj prilikom planiranja rokova moraju voditi računa o trenutnoj situaciji u gospodarstvu i realno planirati datume isporuke predmeta nabave.

# 3. OBVEZNI RAZLOZI ISKLJUČENJA PONUDITELJA

## 3.1. Razlozi za obvezno isključenje Ponuditelja iz postupka ukoliko:

1. **je on ili ovlaštena osoba** za njegovo zakonsko zastupanje pravomoćno osuđena za kazneno djelo sudjelovanje u zločinačkoj organizaciji, korupcije, prijevare, terorizma, financiranja terorizma, pranja novca, dječjeg rada ili drugih oblika trgovanja ljudima
2. **nije ispunio obavezu plaćanja** dospjelih poreznih obveza i obveza za mirovinsko I zdravstveno osiguranje, osim ako mu prema posebnom zakonu plaćanje tih obveza nije dopušteno ili je odobrena odgoda plaćanja
3. **je lažno predstavio ili pružio neistinite podatke** u vezi s uvjetima koje je Naručitelj naveo kao razloge za isključenje ili uvjete kvalifikacije.
4. **je u stečaju, insolventan ili u postupku likvidacije**, ako njegovom imovinom upravlja stečajni upravitelj ili sud, ako je u nagodbi s vjerovnicima, ako je obustavio poslovne aktivnosti ili je u bilo kakvoj istovrsnoj situaciji koja proizlazi iz sličnog postupka prema nacionalnim zakonima i propisima
5. **je u posljednje dvije godine** do početka postupka nabave učinio težak profesionalni propust koji Naručitelj može dokazati na bilo koji način
6. **se sukob interesa** ne može ukloniti izuzimanjem predstavnika Naručitelja iz Odbora za nabavu.

## 3.2. Nepostojanje razloga za isključenje

Iz točke 3.1. Poziva na dostavu ponuda Ponuditelj će dokazati potpisanom izjavom koju dostavlja s ponudom. Navedena izjava čini Prilog 4 - „Izjavu o nepostojanju obaveznih razloga za isključenje “Ponuditelja“ dokumentacije za nadmetanje. Izjava ne smije biti starija od 30 kalendarskih dana računajući od dana objave Poziva na dostavu ponuda.

# 4. ODREDBE O SPOSOBNOSTI PONUDITELJA I UVJETI SPOSOBNOSTI PONUDITELJA

## 4.1. Pravna i poslovna sposobnost

Svaki ponuditelj mora biti pravno i poslovno sposoban.

Kao dokaz ispunjenja ovog uvjeta, Ponuditelj dostavlja izjavu osobe ovlaštene za zastupanje gospodarskog subjekta, navedena Izjava o ispunjenju uvjeta kvalifikacije čini Prilog 3 ovog Poziva na dostavu ponuda.

NOJN može u bilo kojem trenutku tijekom postupka nabave, zahtijevati od Ponuditelja da prije sklapanja ugovora dostavi izvod iz sudskog, obrtnog, strukturnog ili drugog odgovarajućeg registra države sjedišta ponuditelja, ne stariju od jednog (1) mjeseca računajući od dana objave Poziva na dostavu ponuda.

U slučaju zajednice ponuditelja NOJN može tražiti od svih članova zajednice da pojedinačno dokažu svoju pravnu i poslovnu sposobnost.

## 4.2. Tehnička i stručna sposobnost

## 4.2.1. Minimalna tehnička i stručna sposobnost

Kao dokaz minimalne razine tehničke i stručne sposobnosti, Ponuditelj mora dostaviti izjavu koja sadržava osobe kojima raspolaže za potrebe izvršenja predmetne nabave. Izjava se dostavlja u slobodnom obliku na memorandumu ponuditelja.

Popis uloga, stručnih kvalifikacija i znanja ključnih stručnjaka te potrebnog broja stručnjaka za pojedinu ulogu za izvršenje predmeta nabave je sljedeći:

1. **Stručnjak 1** - **iOS developer** – 1 senior stručnjak

- završen diplomski sveučilišni studij ili integrirani diplomski sveučilišni studij ili specijalistički diplomski stručni studij ili ekvivalent iz područja informatike/računarstva

- minimalno 6+ godina iskustva na poslovima razvoja i unaprjeđenja iOS aplikacija

* iskustvo rada u sljedećim programskim jezicima, libraryima i metodologijama:
* Swift / Objective C
* RxSwift / Combine
* Test driven development (TDD)
* Apollo API
* “Policy based” design
* RxJava
* Git
* Figma
* MVVM
* Unit/UI testing
* Quick/Nimble
* SnapKit
* AVFoundation / AVKit
* HLS streaming
* GraphQL

- koristenje mock modela u svrhu testiranja / robusnosti izrade i prezentacije projekta u razvoju

1. **Stručnjak 2** - **iOS developer** – mid-level stručnjaka - 2 izvršitelja s minimalno:

- završen diplomski sveučilišni studij ili integrirani diplomski sveučilišni studij ili specijalistički diplomski stručni studij ili ekvivalent iz područja informatike/računarstva

- minimalno 2+ godina iskustva na poslovima razvoja i unaprjeđenja iOS aplikacija

* iskustvo rada u sljedećim programskim jezicima, libraryima i metodologijama:
* Swift / Objective C
* RxSwift / Combine
* Test driven development (TDD)
* Apollo API
* “Policy based” design
* RxJava
* Git
* Figma
* MVVM
* Unit/UI testing
* Quick/Nimble
* SnapKit
* AVFoundation / AVKit
* HLS streaming
* GraphQL

- koristenje mock modela u svrhu testiranja / robusnosti izrade i prezentacije projekta u razvoju

1. **Stručnjak 3** - **Android developer** – senior stručnjak - 1 izvršitelj s minimalno:

- završen diplomski sveučilišni studij ili integrirani diplomski sveučilišni studij ili specijalistički diplomski stručni studij ili ekvivalent iz područja informatike/računarstva

- minimalno 6+ godine iskustva na poslovima razvoja i unaprjeđenja Android aplikacija

* iskustvo rada u sljedećim programskim jezicima, libraryima i metodologijama:
* Kotlin
* Kotlin caroutines
* Java
* “Policy based” design
* Test driven development (TDD)
* RxJava
* Git
* Figma
* GraphQL
* Unit/UI testing
* Retrofit
* Apollo API

- koristenje mock modela u svrhu testiranja / robusnosti izrade i prezentacije projekta u razvoju

1. **Stručnjak 4 -** **Android developer** – mid-level stručnjak – 2 izvršitelja s minimalno:

- završen diplomski sveučilišni studij ili integrirani diplomski sveučilišni studij ili specijalistički diplomski stručni studij ili ekvivalent iz područja informatike/računarstva

- minimalno 2+ godina iskustva na poslovima razvoja i unaprjeđenja Android aplikacija

* iskustvo rada u sljedećim programskim jezicima, libraryima i metodologijama:
* Kotlin
* Kotlin caroutines
* Java
* “Policy based” design
* Test driven development (TDD)
* RxJava
* Git
* Figma
* GraphQL
* Unit/UI testing
* Retrofit
* Apollo API

- koristenje mock modela u svrhu testiranja / robusnosti izrade i prezentacije projekta u razvoju

Jedna osoba ne može obavljati više od jedne navedene funkcije. Ponuditelj može u izvršenju ugovora angažirati i veći broj stručnjaka uz ograničenje da svakako mora angažirati minimum stručnjaka koji su traženi ovom Dokumentacijom o nabavi.

Osobe koje ponuditelj navede u ponudi, moraju zaista i sudjelovati kao stručne osobe u izvršenju ugovora, a ako ponuditelj neće imati na raspolaganju stručnjaka kojeg je naveo u ponudi, može odrediti nekog drugog stručnjaka, ako taj drugi stručnjak zadovoljava minimalne propisane uvjete. Ako predložena osoba ne zadovolji prethodno postavljeni uvjet, odabrani Ponuditelj će predložiti drugu osobu.

Potrebno je priložiti životopis pojedinog stručnjaka iz kojeg je moguće utvrditi posjedovanje traženih uvjeta i stručnih kvalifikacija odnosno profesionalnog iskustva s kontakt podacima (email, telefon i sl.) osobe kod koje se može provjeriti navode iz životopisa o profesionalnom iskustvu stručnjaka.

Za sve predložene stručnjake Ponuditelj dostavlja njihove životopise u slobodnoj formi, a obrazac popisa projekata kojim se dokazuju godine iskustva sudjelovanja u projektima se nalazi u Prilogu 3 – Izjava o ispunjenju uvjeta kvalifikacije Ponuditelja.

Kao dokaz stručne sposobnosti za pružanje predmetnih usluga Ponuditelj će uz gornju izjavu, za svaku nominiranu osobu priložiti životopis iz kojeg mora biti jasno vidljivo:

- stručna sprema odnosno stečeni stupanj obrazovanja stručnjaka

- broj godina relevantnog profesionalnog iskustva sukladno više navedenim zahtjevima

Životopisi moraju biti vlastoručno potpisani uz izjavu potpisnika sljedećeg sadržaja:

„Pod materijalnom i kaznenom odgovornošću potvrđujem istinitost navoda iz životopisa“.

## 4.3 Odredbe koje se odnose na zajednicu ponuditelja

Zajednica ponuditelja je udruženje više gospodarskih subjekata koji su pravodobno dostavili zajedničku ponudu.

Odgovornost ponuditelja iz zajednice ponuditelja je solidarna.

Ako ponuditelj nastupa kao zajednica ponuditelja dužan je ispuniti Podatke o zajednici ponuditelja - Prilog 5 ovog Poziva na dostavu ponuda.

Svaki član iz zajednice Ponuditelja dužan je uz zajedničku ponudu dostaviti Izjavu o nepostojanju obveznih razloga isključenja - Priloga 4 ovog Poziva na dostavu ponuda.

U zajedničkoj ponudi mora biti navedeno koji će dio ugovora o nabavi (predmet, količina, vrijednost i postotni dio) izvršavati pojedini član zajednice ponuditelja. U tu svrhu zajednica ponuditelja može priložiti primjerice sporazum ili izjavu o zajedničkom djelovanju iz kojeg su vidljivi gore navedeni podaci.

Zajednica ponuditelja dužna je naznačiti člana zajednice ponuditelja koji će biti ovlašten za komunikaciju s Naručiteljem.

## 4.4. Odredbe koje se odnose na podizvoditelje

Ako ponuditelj namjerava dio ugovora o nabavi dati u podugovor jednom ili više podizvoditelja dužan je za podizvoditelja dostaviti Izjavu o nepostojanju obveznih razloga isključenja - Prilog 4 ovog Poziva na dostavu ponuda te popuniti Podaci o podizvoditeljima - Prilog 6, odnosno u ponudi mora navesti podatke o dijelu ugovora o nabavi koji namjerava dati u podugovor.

Sudjelovanje podizvoditelja ne utječe na odgovornost ponuditelja za izvršenje ugovora o nabavi.

Ako ponuditelj ne dostavi podatke o podizvoditelju/podizvoditeljima smatra se da će cjelokupni predmet nabave izvršiti samostalno.

# 5. PODACI O PONUDI

## 5.1. Sadržaj i način izrade ponude

Ponuditelj predaje ponudu isključivo elektroničkim putem na e-mail osobe za komunikacije s Ponuditeljima.

Ponuditelj može podnijeti samo jednu ponudu. U ponudi moraju biti ponuđene sve stavke na način kako je to definirano u troškovniku.

Ponuda mora sadržavati:

* „Ponudbeni list I tehničke specifikacije” (Prilog 1) - popunjen, potpisan od strane osobe po zakonu ovlaštene za zastupanje gospodarskog subjekta, ovjeren žigom, nakon toga skeniran i spremljen u .pdf format
* „Izjavu o ispunjenju uvjeta kvalifikacija Ponuditelja“ (Prilog 3) - popunjena, potpisana od strane osobe po zakonu ovlaštene za zastupanje gospodarskog subjekta, ovjerena žigom, nakon toga skenirana i spremljena u .pdf formatu,
* „Izjavu o nepostojanju obaveznih razloga za isključenje Ponuditelja” (Prilog 4) - popunjena, potpisana od strane osobe po zakonu ovlaštene za zastupanje gospodarskog subjekta, ovjerena žigom, nakon toga skenirana i spremljena u .pdf formatu,
* Dokaz upisa u sudski, obrtni, strukovni ili drugi odgovarajući registar države sjedišta gospodarskog subjekta (dovoljno u elektronskom/neovjerenom obliku)

U slučaju primjenjivost potrebno je ispuniti i sljedeće obrasce:

* “Podaci o zajednici ponuditelja” (Prilog 5) – popunjen, potpisan od strane osobe po zakonu ovlaštene za zastupanje gospodarskog subjekta, ovjeren žigom, nakon toga skeniran i spremljen u .pdf formatu,
* “Podaci o podizvoditeljima (Prilog 6) - popunjen, potpisan od strane osobe po zakonu ovlaštene za zastupanje gospodarskog subjekta, ovjeren žigom, nakon toga skeniran i spremljen u .pdf format.

Sve troškove izrade ponude snosi Ponuditelj.

Ako se u državi poslovnog nastana Ponuditelja ne koristi žig, ovjera žigom nije uvjet.

Stranice ponude se numeriraju tako da ponuda čini neraskidivu cjelinu, tako da se navodi redni broj stranice u odnosu na ukupan broj stranica ponude.

## 5.2. Pravila dostave dokumenata

Svi traženi dokumenti pripremaju se sukladno točci 5.1. ovog Poziva. Nakon toga se pohranjuju u jednu elektroničku poruku koja se s jasno naznačenom referencijom na predmet javne nabave šalje na elektroničku adresu osobe za komunikaciju s Ponuditeljima iz točke 1.1. naznakom na predmet emaila.

## 5.3. Način određivanja cijene ponude

Ponuditelji ispunjavaju Prilog I. Ponudbeni list i tehničke specifikacije. Prilog I. mora biti popunjen na izvornom predlošku, bez mijenjanja ili ispravljanja izvornog teksta i količina.

Ponuditelj mora ponuditi cijenu, odnosno, ispuniti svaku stavku troškovnika. Jedinična cijena stavke i ukupna cijena stavke bez i sa PDV-om, izražene u kunama, moraju biti zaokružene na dvije decimale. Valutna oznaka HRK je naznačena u koloni troškovnika. Cijena ponude je nepromjenjiva.

Ako Ponuditelj nije u sustavu PDV-a, tada je to potrebno naznačiti u „Ponudbenom listu” (Prilog 1).

Ako je riječ o Ponuditelju iz inozemstva, cijenu svoje ponude treba prikazati bez PDV-a, pri čemu na mjesto predviđeno za upis cijene ponude s PDV-om upisuje isti iznos kao što je upisan na mjestu predviđenom za upis cijene ponude bez PDV-a, a mjesto predviđeno za upis iznosa PDV-a ostavlja prazno.

## 5.4. Alternativne ponude

Alternativne ponude nisu dopuštene.

## 5.5. Izmjene ponude

Ponuditelj može do isteka roka za dostavu ponuda dostaviti izmjenu i/ili dopunu Izmjena i/ili dopuna ponude dostavlja se na isti način kao i osnovna ponuda s obveznom naznakom da se radi o izmjeni i/ili dopuni ponude. U tom se slučaju ponude otvaraju obrnutim redoslijedom zaprimanja, a vremenom zaprimanja smatra se dostava posljednje verzije izmjene ponude.

## 5.6. Odustajanje od ponude

Ponuditelj može do isteka roka za dostavu ponude pisanom izjavom odustati od svoje dostavljene ponude. Pisana izjava se dostavlja na isti način kao i ponuda s obveznom naznakom da se radi o odustajanju od ponude. U tom slučaju neotvorena ponuda se vraća ponuditelju.

# 6. ROK ZA DOSTAVU PONUDA

Rok za dostavu ponuda teče od datuma objave na internetskoj stranici https://strukturnifondovi.hr do zaključno sa 19.04.2021. godine do 16:00 sati.

Ponuditelj predaje ponudu isključivo elektroničkim putem.

# 7. KRITERIJ ZA ODABIR PONUDE

Kriterij odabira ponude je **najniža cijena**.

Ako dvije ili više valjanih ponuda budu jednako rangirane prema kriteriju za odabir ponude, Naručitelj će odabrati ponudu koja je zaprimljena ranije. Ako Ponuditelj nakon dostave ponude dostavi izmjenu i/ili dopunu ponude kao vrijeme zaprimanja ponude smatra se vrijeme kada je dostavljena posljednja izmjena i/ili dopuna.

# 8. JEZIK I PISMO PONUDE

Ponuda mora biti izrađena na hrvatskom jeziku i latiničnom pismu. U slučaju dostave nekog od dokumenata na drugom jeziku, isti dokument mora biti dostavljen uz priloženi prijevod na hrvatski jezik.

# 9. ROK VALJANOSTI PONUDE

Ponuda mora biti valjana 30 dana od krajnjeg roka za dostavu ponuda.

# 10. PREGLED I OCJENA PONUDA

Odbor za nabavu nakon isteka roka za dostavu ponuda pregledava i ocjenjuje sadržaj podnesenih ponuda u odnosu na uvjete iz Poziva na dostavu ponuda.

U postupku pregleda i ocjene ponuda Naručitelj vrši:

* provjeru formalne sukladnosti
* procjenu postojanja razloga isključenja i ispunjenja uvjeta kvalifikacije
* procjenu tehničke i materijalne sukladnosti
* evaluaciju ponuda na temelju prethodno objavljenih kriterija za odabir (Ekonomski najpovoljnija ponuda).

# 11. POJAŠNJENJE I UPOTPUNJAVANJE PONUDA

Ako podaci ili dokumentacija koju je trebao podnijeti Ponuditelj jesu ili se čine nepotpuni ili

pogrešni ili ako nedostaju određeni dokumenti, NOJN može tijekom pregleda i ocjene prijava i ponuda zahtijevati od tih kandidata ili ponuditelja da podnesu, dopune, pojasne ili upotpune nužne podatke ili dokumentaciju u primjerenom roku koji ne smije biti kraći od 5 kalendarskih dana.

Podnošenje, dopunjavanje, pojašnjenje ili upotpunjavanje u vezi s dokumentima traženim u svrhu procjene postojanja razloga isključenja i ispunjenja uvjeta kvalifikacije ne smatra se izmjenom ponude.

Naručitelj može tražiti i pojašnjenja u vezi s dokumentima traženim u dijelu koji se odnosi na ponuđeni predmet nabave, pri čemu pojašnjenje ne smije rezultirati izmjenom ponude.

Postupanje NOJN-a vezano uz pojašnjenje i upotpunjavanje prijava i ponuda, odnosno zahtjevi i postupanje NOJN-a, moraju biti u skladu s načelima jednakog tretmana i transparentnosti.

# 12. ODLUKA O ODABIRU ILI PONIŠTENJU NATJEČAJA

## 12.1. Razlozi za isključenje

Naručitelj je obvezan na temelju rezultata pregleda i ocjene prijava ili ponuda odbiti:

* ponudu koja nije cjelovita tj. ne sadrži sve elemente navedene u članku 5.1. ovog dokumenta
* ponudu koja je suprotna odredbama Dokumentacije za nadmetanje, ponudu u kojoj cijena nije iskazana u apsolutnom iznosu,
* ponudu koja sadrži pogreške, nedostatke odnosno nejasnoće ako pogreške, nedostaci odnosno nejasnoće nisu uklonjive,
* ponudu u kojoj pojašnjenjem ili upotpunjavanjem sukladno ovoj dokumentaciji za nadmetanje nije uklonjena pogreška, nedostatak ili nejasnoća,
* ponudu koja ne ispunjava uvjete vezane za svojstva predmeta nabave, te time ne ispunjava zahtjeve iz Dokumentacije za nadmetanje,
* ponudu za koju ponuditelj nije pisanim putem prihvatio ispravak računske pogreške,
* ponudu koja je stigla nakon roka za dostavu,
* ponudu koja je na drugom jeziku nego je navedeno u Dokumentaciji za nadmetanje,
* ponudu ponuditelja koji nije dokazao uvjete kvalifikacije u skladu s Dokumentacijom za nadmetanje,
* ponudu koja ne ispunjava obvezne tehničke specifikacije određene u Dokumentaciji za nadmetanje,
* ponude ponuditelja koji je dostavio dvije ili više ponuda u kojima je ponuditelj i/ili član zajednice ponuditelja,
* ponudu koja sadrži štetne odredbe.

## 12.2. Odluka o poništenju natječaja

Naručitelj će poništiti postupak nabave ako:

* nije pristigla niti jedna prijava ili ponuda;
* nije zaprimio niti jednu valjanu prijavu ili ponudu

Naručitelj može poništiti postupak nabave ako:

* se tijekom postupka utvrdi da je Poziv na dostavu ponuda manjkav te kao takav ne omogućava učinkovito sklapanje ugovora (primjerice, u Pozivu su navedene pogrešne količine predmeta nabave);
* su nastale značajne nove okolnosti vezane uz projekt za koji se provodi nabava (primjerice, projekt nije odobren, projekt je odbijen).

U slučaju poništenja postupka nabave, Naručitelj donosi Odluku o poništenju u kojoj će navesti minimalno: predmet nabave za kojeg se donosi odluka o poništenju, obrazloženje razloga poništenja, rok u kojem će pokrenuti novi postupak za isti ili sličan predmet nabave, ako je primjenjivo te datum donošenja i potpis odgovorne osobe.

## 12.3. Odluka o odabiru najbolje ponude

Naručitelj donosi odluku o odabiru najbolje ponude sukladno verziji 6.0 Postupaka nabava za neobveznike zakona o javnoj nabavi Poziva Inovacije novoosnovanih MSP-ova koji je dostupan na internetskoj adresi www.strukturnifondovi.hr

Nakon donošenja odluke, Naručitelj će informirati sve Ponuditelje o konačnom odabiru sukladno verziji 6.0 Postupaka nabave za neobveznike zakona o javnoj nabavi Poziva “Inovacije novoosnovanih MSP-ova” koji je dostupan na internetskoj adresi www.strukturnifondovi.hr na način koji je moguće dokazati: slanjem telefaksom i/ili poštom i/ili elektroničkim putem ili kombinacijom tih sredstava.

# 13. ROK, NAČIN I UVJETI PLAĆANJA

Dinamiku izdavanja i plaćanja računa Naručitelj i Ponuditelj regulirat će sklopljenim ugovorom nakon provedenog postupka javne nabave tako da Naručitelj plaća Ponuditelju prvu ratu u iznosu od 30% ukupne vrijednosti nabave u roku od 15 dana od potpisa Ugovora, te završnu uplatu u iznosu od 70% ukupne vrijednosti nabave u roku od 15 dana nakon isporučenog predmeta nabave. Ponuditelj mora svom računu obvezno priložiti račune svojih podizvoditelja koje je prethodno potvrdio.

# 14. PREDSTAVKA

Svaki kandidat ili Ponuditelj može podnijeti predstavku ako smatra da je njegova ponuda trebala biti odabrana kao najbolja, ali je to onemogućeno zbog postupanja Naručitelja protivno odredbama ove Dokumentacije za nadmetanje zbog kojeg je:

* neopravdano isključen iz postupka nabave,
* njegova prijava ili ponuda neopravdano odbijena, ili
* evaluacija prijave ili ponude protivna uvjetima i kriterijima dokumentacije za nadmetanje i odredbama ovoga Priloga.

Ponuditelj može izjaviti prigovor Naručitelju na zaprimljenu odluku o odabiru/neprihvaćanju i to u roku od pet (5) kalendarskih dana od dana zaprimanja Odluke.

Naručitelj će odgovoriti Ponuditelju na njegov prigovor u roku od 5 dana od dana primitka prigovora, i to slanjem odgovora na način koji omogućuje dokaz o primitku (dostavnica, kopija izvješća o uspješnoj isporuci putem telefaksa, ispis izvješća o pročitanoj elektronskoj pošti i slično).

Ako je Ponuditelj koji je podnio prigovor nezadovoljan s odgovorom Naručitelja, isti može podnijeti Predstavku u pisanom obliku u roku 8 dana od dana primitka odgovora Naručitelja Posredničkom tijelu razine 2 (PT2) na adresu:

Hrvatska agencija za malo gospodarstvo, inovacije i investicije, Ksaver 208, Zagreb

Tel:+385 1 488 10 03

Fax:+385 1 488 10 09

e-mail: hamagbicro@hamagbicro.hr

Podnositelj mora presliku predstavke dostaviti Naručitelju-u istovremeno sa slanjem predstavke PT2.

Podnositelj mora u predstavci obrazložiti svoje navode.

Podnošenje predstavke ne zaustavlja sklapanje ugovora o nabavi.

# 15. PRILOZI

• Prilog 1: „ Ponudbeni list i tehničke specifikacije“,

• Prilog 3: “Izjava o ispunjenju uvjeta kvalifikacija Ponuditelja”

• Prilog 4: „Izjava o nepostojanju obaveznih razloga za isključenje Ponuditelja“,

• Prilog 5: “Podaci o zajednici ponuditelja”,

• Prilog 6: “Podaci o podizvoditeljima”

Credo Exto j.d.o.o.

Josip Gudelj, direktor

**VAŽNO!**

**OPCIJA 1** - Ako ponuditelji dostavljaju ponudu samostalno (ako nema zajednice ponuditelja) – ispunjavaju samo Ponudbeni list

**OPCIJA 2** - Ako ponuditelji dostavljaju ponudu kao zajednica ponuditelja – ispunjavaju samo Ponudbeni list i Prilog 5. U bilo kojem slučaju, ako se dio ugovora ustupa podizvoditeljima, potrebno je ispuniti Prilog 6.